text: নূর আহমদ (জন্ম ৩ জানুয়ারি ২০০৫) হলেন একজন আফগান ক্রিকেটার। তিনি ২০১৯ এর ২৯ এপ্রিল, ২০১৯ আহমদ শাহ আবদালি ৪-দিনের প্রতিযোগিতায় কাবুল অঞ্চলের হয়ে প্রথম-শ্রেণীর ক্রিকেটে অভিষেক করেন। ২০১৯ এর ৮ অক্টোবর, মিস আইনাক নাইটসের হয়ে ২০১৯ স্পাগিজা ক্রিকেট লীগ প্রতিযোগিতায় টুয়েন্টি২০ ক্রিকেটে অভিষেক করেন।
  
  ২০১৯ এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য আফগানিস্তান স্কোয়াডে তাকে অন্তর্ভূক্ত করা হয়। ২০২০ এর জুলাইয়ে, ক্যারিবিয়ান ক্রিকেট লীগ প্রতিযোগিতার জন্য সেন্ট লুচিয়া যোকস দলে মনোনীত হন। মিস আইনাক নাইটসের হয়ে ১৪ অক্টোবর ২০২০ তারিখে ২০২০ গাজী আমানুল্লাহ খান আঞ্চলিক একদিনের প্রতিযোগিতায় লিস্ট এ ক্রিকেটে অভিষেক হয় তার।
  
  ২০২০ এর ডিসেম্বরে, মাত্র ১৫ বছর বয়সে অস্ট্রেলিয়ায় অনুষ্ঠিত ২০২০-২১ বিগ ব্যাশ লীগ আসর খেলতে মেলবোর্ন রেনেগেডস-এর সাথে চুক্তিবদ্ধ হন।
  
  তথ্যসূত্র
  
  বহিঃসংযোগ
   
  
  বিষয়শ্রেণী:২০০৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:আফগান ক্রিকেটার
  বিষয়শ্রেণী:কাবুল জোয়ানানের ক্রিকেটার
  বিষয়শ্রেণী:মেলবোর্ন রেনেগেডসের ক্রিকেটার
  বিষয়শ্রেণী:জন্মের স্থান অনুপস্থিত (জীবিত ব্যক্তি)
title: নূর আহমদ (আফগান ক্রিকেটার)